રફ ડાયમન્ડની આયાત કરનારી કંપનીઓએ ડાયમંડની ખાણ ધરાવતી કંપનીઓને રફ હીરાનો સપ્લાય મેળવવા માટે એડવાન્સ પેમેન્ટ કરવું પડે છે. મેન્યુફેક્ચરિંગની સાઈકલ વ્યવસ્થિત રીતે ચાલતી રહે તે માટે તેમને ક્રેડિટ પિરિયડ પણ મળવો જરૃરી છે. હીરા પૉલિશ કરીને તેનો દાગીનામાં ઉપયોગ કરનારાઓએ તૈયાર કરેલા દાગીના રિટેઈલરને આપવા માટે વધારાનો ક્રેડિટ પિરિયડ પણ આપવો જોઈએ. આ રીતે તેમના પૈસા અંદાજે ૫૪૫ દિવસ સુધી અટકેલા રહે છે. તેથી તેમની કાર્યકારી મૂડી લાંબા સમય સુધી જોખમ હેઠળ રહે છે. તેમને સસ્તા દરની મૂડી પૂરી પાડવામાં આવે તો એક્સપોર્ટસ વધારી શકશે. તેમ જ હૂંડિયામણની આવકમાં વધારો પણ કરી શકશે.